«**Урб@н. М. Адзін дзень не майго жыцця**» — раман беларускай пісьменніцы Людмілы Шчэрбы. Выдадзены ў 2017 годзе, выдавецтва А. Янушкевіча.

Змест
-----

Сама аўтар характарызуе твор, як нанараман-правакARTцыя. Твор напісаны ў жанры мэшап (ад англ. mash-up — «змешваць кампазіцыі»). Гэтая ідэя прыйшла са свету камп’ютарных тэхналогій і музычных рэміксаў, дзе выкарыстоўваюць элементы з некалькіх розных крыніц і аб’ядноўваюць іх у новы арыгінальны твор.

Галоўныя героі, Макс (піяршчык) і Ганна (пісьменніца), сустракаюцца ў горадзе М. і ўсе іх прыгоды пачынаюцца з яблыка. Кніга ўмоўна падзелена на дзве часткі, гэта «раман у рамане»: адзін напісаны аўтарам, другі — героем. Падзеі разгортваюцца ў 2012—2014 і, адпаведна, у 1642—1654 гадах у горадзе, падобнага да Мінску, аўтар паказвае і прыгажосць старога горада з яго вузкімі вулачкамі, і горад сучасны. Аўтар адсылае сваіх герояў у іншых іпастасях на чатыры стагоддзі назад, у 1648 год — у Баркалабава, Смаленск, Магілёў… Ваенны паход цара Аляксея Міхайлавіча на беларускія землі ў 1654 і абарона ўсходніх земляў Вялікага Княства Літоўскага ад маскоўскіх войскаў, бітва пад Лоевам, абарона Магілёва, Радзівілы і Сапегі.

Знайшлося тут месца і дэтэктыўнай лініі: героі выяўляюць, што ў іх сем’ях захоўваюцца старонкі Баркалабаўскага летапісу, а неўзабаве гэты скарб выкрадаюць. Аматарам філасофскай прозы прыйдзецца даспадобы біблейская прытчавая частка, а філолагаў зацікавяць развагі галоўнай гераіні пра «раўнапраўе ў моўных канструкцыях».

Раман «Урб@н. М: Адзін дзень не майго жыцця» выклікаў станоўчыя водгукі ў крытыкаў, яго назвалі «новай з’явай у беларускай літаратуры».

Прэзентацыя кнігі
-----------------

Упершыню кніга была прадстаўлена на XXIV Мінскай міжнароднай кніжнай выставе-кірмашы. Адначасова прэзентацыя кнігі стала першай аўтограф-сесіяй для аўтара.

Намінацыі
---------

* 2017 год — шорт-ліст літаратурнай прэміі «Гліняны Вялес»
* 2018 год — шорт-ліст літаратурнай «прэміі імя Ежы Гедройца»

Зноскі
------

1. 1 2  Раўнапраўе места і горада **(нявызн.)**.  Літаратура і мастацтва (14 чэрвеня 2017). Праверана 7 верасня 2019.
2. ↑  Беларускія кніжныя навінкі на Міжнароднай выставе **(нявызн.)**.  Наша Ніва (9 лютага 2017). Праверана 11 ліпеня 2019.
3. ↑  Л. Шчэрба. Урбан.М: Адзін дзень не майго жыцця **(нявызн.)**.  Выдавецтва Янушкевіча. Праверана 7 верасня 2019.(недаступная спасылка)
4. ↑  *Весялуха М.*. Я патрабую сваё фота на вокладцы! **(нявызн.)**.  Літаратура і мастацтва (27 лістапада 2018). Праверана 7 верасня 2019.
5. ↑  Людміла Шчэрба дэбютуе аўтограф-сесіяй на Менскім кніжным кірмашы **(нявызн.)**(недаступная спасылка).  Беларускае Радыё Рацыя (12 лютага 2017). Архівавана з першакрыніцы 27 лістапада 2021. Праверана 7 верасня 2019.
6. ↑  Аргкамітэт Прэміі імя Ежы Гедройца абвяшчае Поўны спіс намінантаў **(нявызн.)**(недаступная спасылка).  Саюз беларускіх пісьменнікаў (14 чэрвеня 2018). Архівавана з першакрыніцы 17 сакавіка 2020. Праверана 7 верасня 2019.

Рэцэнзіі
--------

* *Будовіч, Я.* Урб@н.М і яго насельнікі // *Верасень* : часопіс. — 2018. — № 18. — С. 217—221.
* *Гапееў, В.* У кожнай жанчыне — свая варона // *Літаратурная Беларусь (Новы Час)* : газета. — 30 чэрвеня 2017. — В. 539. — № 25. — С. 17.
* *Грушэцкі, А.* Раўнапраўе места і горада // *Літаратура і мастацтва* : газета. — 9 чэрвеня 2017. — В. 4926. — № 23. — С. 7. Архівавана з першакрыніцы 16 верасня 2017.
* *Трафімчык, А.* Urbi et Orbi(t): чарговы раз пра новы раман Людмілы Шчэрбы // *Верасень* : часопіс. — 2017. — № 17. — С. 239.
* *Якавенка, Н.* Постмадэрнісцкая чуллівасць, або Мэшап па-беларуску // *Роднае слова* : часопіс. — 2017. — В. 354. — № 6. — С. 20—22.

Літаратура
----------

* *Весялуха, М.* Я патрабую сваё фота на вокладцы! // *Літаратура і мастацтва* : газета. — 23 лістапада 2018. — В. 5001. — № 46. — С. 7.